Περιφέρεια Κρήτης

Η **Περιφέρεια Κρήτης** είναι μία από τις 13 περιφέρειες της Ελλάδας. Περιλαμβάνει κυρίως τη νήσο Κρήτη, αλλά και μικρότερα νησιά όπως τη Γαύδο, τη Γαυδοπούλα, τη Δία, τη Χρυσή, το Κουφονήσι και τις νήσους Διονυσάδες.

## Διοικητική διαίρεση

Η Περιφέρεια Κρήτης διοικητικά διαιρείται σε τέσσερις περιφερειακές ενότητες, στις οποίες υπάγονται οι 24 δήμοι της περιφέρειας, εκ τον οποίων 22 δήμοι διαιρούνται συνολικώς σε 576 κοινότητες. 

## Εκλογές

### 2023
Ο προερχόμενος από το ΠΑΣΟΚ - Κίνημα Αλλαγής και στηριζόμενος από το κυβερνών κόμμα της Νέας Δημοκρατίας και το κόμμα της ελάσσονος αντιπολιτεύσεως ΠΑΣΟΚ - Κίνημα Αλλαγής, εν ενεργεία περιφερειάρχης και εκ νέου υποψήφιος, Σταύρος Αρναουτάκης, επανεξελέγη για τέταρτη θητεία, από τον πρώτο γύρο των περιφερειακών εκλογών του 2023, με πολύ σημαντική διαφορά έναντι του, στηριζόμενου από το κόμμα της αξιωματικής αντιπολιτεύσεως, ΣΥΡΙΖΑ - ΠΣ, ανθυποψηφίου του, Σπύρου Δανέλλη, ο οποίος κατέλαβε τη δεύτερη θέση. Στον πρώτο γύρο των περιφερειακών εκλογών του 2023 και μοναδικό που διεξήχθη, στις 8 Οκτωβρίου, από τους 544.921 εγγεγραμμένους ψηφοφόρους συμμετείχαν 332.024 (ποσοστό 60,93%).

### 2019
Στις περιφερειακές εκλογές του 2019 περιφερειάρχης επανεξελέγη ο Σταύρος Αρναουτάκης για τρίτη θητεία.

### 2014
Ο Σταύρος Αρναουτάκης από τις Αρχάνες Ηρακλείου, επανεξελέγη περιφερειάρχης Κρήτης ως ανεξάρτητος υποψήφιος, έχοντας την υποστήριξη της Δράσης, επικρατώντας στον β' γύρο των αυτοδιοικητικών εκλογών του υποστηριζόμενου από τη ΝΔ υποψήφιου Σεραφείμ Τσόκα. Ο συνδυασμός «Κρήτη Πρώτη Δύναμη» του επανεκλεγέντα περιφερειάρχη Αρναουτάκη εξέλεξε και τους τέσσερις αντιπεριφερειάρχες. Είναι οι: Ευριπίδης Κουκιαδάκης  (Ηράκλειο), Απόστολος Βουλγαράκης  (Χανιά), Μαρία Λιονή (Ρέθυμνο) και  Πελαγία Πετράκη (Λασίθι).

### 2010
Ο Σταύρος Αρναουτάκης εξελέγη περιφερειάρχης από τον πρώτο γύρο.
### Κατάλογος Περιφερειαρχών Κρήτης

Η έδρα της Περιφέρειας Κρήτης βρίσκεται στο Ηράκλειο, με απόφαση, η οποία ελήφθη το 1970 και η οποία μετέφερε την διοίκηση από τα Χανιά, όπου βρισκόταν η έδρα από το 1841. Πριν το 1841 η έδρα ήταν ξανά στο Ηράκλειο.

### Γενικοί Διοικητές Κρήτης (έδρα Χανιά)
* Στέφανος Δραγούμης: 1912-1913
* Γεώργιος Πλουμίδης: 1913,
* Λουκάς Κανακάρης-Ρούφος: 1913-1915
* Ιωάννης Τσιριμώκος: 1915-1917
* Σωτήριος Κροκιδάς 1917-1920
* Κωνσταντίνος Τσαλδάρης 1921 -1922
* Γεώργιος Καρπετόπουλος: 1922
* Πολυχρόνης Πολυχρονίδης(Ροδωπού Χανίων): 1922
* Δημήτριος Τομπάζης Μαυροκορδάτος: 1922
* Περικλής Μαζαράκης: 1923
* Πέτρος Ευριπαίος: 1924
* Νικόλαος Παρίτσης: 1925
* Μανούσος Κούνδουρος: 1926
* Νικόλαος Ζουρίδης: 1926
* Τίτος Γεωργιάδης: 1927-1928
* Γεώργιος Κατεχάκης: 1929-1931
* Νικόλαος Ασκούτσης: 1931 - 1932
* Βασίλειος Μεϊμαράκης; 1932
* Μιχαήλ Καταπότης: 1932
* Ιωάννης Μουτζουρίδης: 1933-1934
* Ιωάννης Αποσκίτης; 1934-1935
* Γεώργιος Τσόντος: 1935
* Κωνσταντίνος Μπακόπουλος: 1935
* Γεώργιος Φραγκιαδάκης: 1935
* Παναγιώτης Σφακιανάκης: 1936-1941
* Εμμανουήλ Λουλακάκης: 1941-1942
* Ιωάννης Πασσαδάκης: 1943-1944
* Αγαθάγγελος Ξηρουχάκης: 1945
* Νικόλαος Παπαδάκης: 1945
* Μανούσος Βολουδάκης: 1945-1946
* Διονύσιος Βούλτσος: 1946
* Εμμανουήλ Παπαδογιάννης: 1946-1947
* Ευάγγελος Δασκαλάκης: 1947
* Χρήστος Τζιφάκης: 1947
* Εμμανουήλ Μπακλατζής: 1947 - 1948
* Αναστάσιος Χομπίτης: 1948
* Πολυχρόνης Πολυχρονίδης (Ροδωπού Χανίων): 1948-1950
* Νικόλαος Κρασαδάκης
* Στυλιανός Κούνδουρος
* Ιωάννης Κονιωτάκης

### Διατελέσαντες Περιφερειάρχες Κρήτης (έδρα Ηράκλειο)
* Μανώλης Λουκάκης (με καταγωγή από Αμάρι Ρεθύμνου): 1987 - 1989
* Δημήτριος Μαλιαράκης: (από Αρχάνες Ηρακλείου): 1989 - 1990
* Γεώργιος Σενετάκης: (καταγόμενος από Ηράκλειο): 1990 - 1993
* Σταύρος Καμπέλης: (από Ηράκλειο): 1993 - 1997
* **Βασίλειος Βαλασόπουλος**: 1997 - 2000
* **Αθανάσιος Καρούντζος**: 2000 - 2004
* **Σεραφείμ Τσόκας**: 2004 - 2009
* **Αθανάσιος Καρούντζος**: 2009 - 2010
* **[[Σταύρος Αρναουτάκης]]**: (Αρχάνες Ηρακλείου): 2011 - σήμερα (δώδεκα χρόνια θητείας, ρεκόρ)

## Παραπομπές


## Εξωτερικοί σύνδεσμοι
* 
* ypes.gr Διοικητική διάρθρωση
* Περιφερειακό Συμβούλιο Περιφέρειας Κρήτης
* Αντιπεριφερειάρχες Κρήτης
* Η Περιφέρεια στο Flickr
* Αποκεντρωμένη Διοίκηση Κρήτης